el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Γεννήθηκε στην Καρδίτσα και ήταν γιος του Σπυρίδωνος Ταλιαδούρου, βουλευτή και υπουργού. Σπούδασε νομική και πολιτικές επιστήμες στο Πανεπιστήμιο Αθηνών και ιδιώτευσε ως δικηγόρος στην Αθήνα.
Ακολούθησε πολιτική σταδιοδρομία, εκλεγόμενος για πρώτη φορά βουλευτής Καρδίτσας το 1946. Επανεξελέγη με το κόμμα της ΕΡΕ το 1954, το 1961 καθώς και το 1974 με το κόμμα της Νέας Δημοκρατίας.[2]
Κατά τη διάρκεια της σταδιοδρομίας του ανέλαβε χαρτοφυλάκια σε πολλές κυβερνήσεις. Συγκεκριμένα, διετέλεσε υφυπουργός Εμπορίου (1954-55, 1960-63) στην κυβέρνηση Αλέξανδρου Παπάγου και Κωνσταντίνου Καραμανλή, υφυπουργός Βιομηχανίας στην κυβέρνηση Εθνικής Ενότητας, υφυπουργός Παιδείας στην κυβέρνηση Κωνσταντίνου Καραμανλή, υπουργός Γεωργίας στην κυβέρνηση Καραμανλή (1974-78) καθώς και υπουργός Παιδείας στις κυβερνήσεις Καραμανλή και Γεωργίου Ράλλη.[3][4][5][6][7] Το 1987 εξελέγη αντιπρόεδρος της Βουλής των Ελλήνων.
Κατοικούσε στην Πολιτεία. Ήταν παντρεμένος με την Αγγελική Τεγοπούλου και είχαν αποκτήσει δύο παιδιά, μεταξύ των οποίων τον Σπύρο Ταλιαδούρο, βουλευτή και υφυπουργό.[6][8] Απεβίωσε στις 26 Σεπτεμβρίου 1999 και κηδεύτηκε στις 29 Σεπτεμβρίου από τον ιερό μητροπολιτικό ναό της Καρδίτσας.[9]
↑ Βουλή των Ελλήνων. 81cfc14f-ce6f-475f-9ecf-d9e03188c581. Ανακτήθηκε στις 23  Απριλίου 2022.
↑ «Μητρώο Γερουσιαστών και Βουλευτών» (PDF). hellenicparliament. Ελληνικό κοινοβούλιο.
↑ Κυβέρνηση Παπάγου, από την ιστοσελίδα της Γενικής Γραμματεία Κυβερνήσεως
↑ Κυβέρνηση Καραμανλή, από την ιστοσελίδα της Γενικής Γραμματεία Κυβερνήσεως
↑ Κυβέρνηση Καραμανλή, από την ιστοσελίδα της Γενικής Γραμματεία Κυβερνήσεως
↑ 6,0 6,1 Κυβέρνηση Καραμανλή Αρχειοθετήθηκε 2016-12-02 στο Wayback Machine., από την ιστοσελίδα της Γενικής Γραμματεία Κυβερνήσεως
↑ http://www.ggk.gov.gr/?p=1283 Αρχειοθετήθηκε 2017-11-16 στο Wayback Machine. Κυβέρνηση Ράλλη], από την ιστοσελίδα της Γενικής Γραμματεία Κυβερνήσεως